Kriton Alopekest

Kriton Alopekest (kreeka Κρίτων Άλωπεκῆθεν), umbes 469 – 4. sajand eKr) oli Sokratese lähikondlane ja kauaaegne sõber, kes oli pärit Ateena eeslinnast Alopekest Atikas.

Kritoni kohta ei ole palju teada. Ta esineb tegelasena Platoni dialoogides "Phaidon", "Euthydemos" ja tema enda nime kandvas "Kritonis". Lisaks on teda nimetatud "Sokratese apoloogias". Kriton on Sokratese kaaslane ka Xenophoni teostes "Mälestusi Sokratesest" ja "Pidusöök". Diogenes Laertios on oma teoses "Väljapaistvate filosoofide eludest, õpetustest ja ütlustest" II raamatus pühendanud Kritonile lühikese peatükiDiogenes Laertios, "Väljapaistvate filosoofide eludest, õpetustest ja ütlustest" II raamat, lõik 121.

Kriton oli ilmselt edukasPlaton, "Euthydemos" 304c, 306e loomakasvatajaXenophon, "Mälestusi Sokratesest" II raamat, 9. peatükk, lõik 2 ja ilmselt ka põllumeesPlaton, "Euthydemos" 291e, kes oli abiellunud kõrgest soost naisegaPlaton, "Euthydemos" 306e ning tal oli vähemalt kaks poegaPlaton, "Euthydemos" 306d, kellest tuntum on Sokratese õpilane ning Platoni dialoogide tegelane Kritobulos. Diogenes Laertios väidab, et Kritonil oli enam poegi, nimetades Hermogenese, Epigenese ja Ktesippose nimesid, lisades, et kõik nad olid Sokratese õpilased.

Kuigi Diogenes Laertios väidab, et Kriton oli filosoof ning omistab talle 17 dialoogi autorsuse, mis olevat tema eluajani ühes köites säilinud, siis uuemad teadlased peavad seesugust väidet ekslikuks, kuna sokraatilise dialoogi žanr kujunes välja Kritoni arvatavatest eluaastatest oluliselt hiljem.

Viited

Kategooria:Vanakreeka filosoofid
Kategooria:Sündinud 5. sajandil eKr
Kategooria:Surnud 4. sajandil eKr